stanford-oval/wikipedia huggingface dataset:
รายชื่อตอนในทอล์ก-กะ-เทย Tonight
พ.ศ. 2558

| 0 | 1 | 2 | 3 | 4 |
| --- | --- | --- | --- | --- |






| ตอนที่ | วันที่ออกอากาศ | แขกรับเชิญ | แขกรับเชิญช่วงฟรีฟอร์ม/ช่วงอื่น ๆ |  |
| 1 | 1 พฤศจิกายน 2558 | เกียรติศักดิ์ อุดมนาค | ลลิตา จึงวัฒนกิจ, วงศ์รวี นทีธร |  |
 เปิดรายการด้วยโชว์นางงาม 'Miss Congeniality' และพูดคุยกับ เสนาหอย 'เกียรติศักดิ์ อุดมนาค' ช่วงยายกรุแตกพา แนน ลลิตา มาร้องเพลง "อย่าคิดมาก" และ "ไม่บอก ไม่บอก" ในช่วงฟรีฟอร์มล้อเลียน Hormones วัยว้าวุ่น ในชื่อ Hormones วัยหมดเมนส์ ร่วมด้วย สกาย นักแสดงจากในเรื่อง
| 2 | 8 พฤศจิกายน 2558 | เมทินี กิ่งโพยม | ชนกันต์ รัตนอุดม |  |
 พูดคุยกับ ลูกเกด 'เมทินี กิ่งโพยม' โดยเล่าเรื่องเมื่อถามอายุ 'เมย่า นนธวรรณ' ในช่วงฟรีฟอร์มพา อะตอม ชนกันต์ มาร้องเพลง "แผลเป็น" และเพลง "PLEASE" เวอร์ชัน Feat.ป๋อมแป๋ม
| 3 | 15 พฤศจิกายน 2558 | ธนษิต จตุรภุช | สกาวใจ พูนสวัสดิ์ |  |
 พูดคุยกับ ต้น 'ธนษิต จตุรภุช' พร้อมร่วมร้องเพลงลอยกระทงเวอร์ชันพิเศษ Feat.ป๋อมแป๋ม ในช่วงฟรีฟอร์ม อีกทั้งป๋อมแป๋มสอนวิธีเปลี่ยนโครงหน้าโดยไม่ต้องทำศัลยกรรม และอ๋อม สกาวใจ มาบอกเทคนิควิธีถ่ายรูปให้ขายาว
| 4 | 22 พฤศจิกายน 2558 | ธนทัต ชัยอรรถ | – |  |
 พูดคุยกับ แกงส้ม 'ธนทัต ชัยอรรถ' พร้อมร่วมร้องเพลง "คุณและคุณเท่านั้น" เวอร์ชันใหม่ Feat.ป๋อมแป๋ม และเล่นเกมโคตรโดดยาง Tournament ในช่วงฟรีฟอร์ม อีกทั้งป๋อมแป๋มโปรโมทหนังสือ "มะงุมมะงาหรา" ตอน นั่งวินมอเตอร์ไซค์
| 5 | 29 พฤศจิกายน 2558 | นิโคล เทริโอ | น้ำทิพย์ จงรัชตวิบูลย์ |  |
 พูดคุยกับ นิกกี้ 'นิโคล เทริโอ' พร้อมร้องเพลง "ร้านขายยา" Feat.ป๋อมแป๋ม, คุยเมาท์เพื่อน ๆ ใน Seven และอ่านข่าว 4 สำเนียง ร่วมกับป๋อมแป๋ม ในช่วงฟรีฟอร์มล้อเลียน The Face Thailand ในชื่อ The Fade Thailand พร้อม บี น้ำทิพย์ มาเป็นเมนเทอร์
| 6 | 6 พฤศจิกายน 2558 | ศิรพันธ์ วัฒนจินดา | – |  |
 พูดคุยกับ นุ่น 'ศิรพันธ์ วัฒนจินดา' และร่วมต่อบทละครเรื่อง บ่วง กับป๋อมแป๋ม ในช่วงฟรีฟอร์มคุณพ่อลูกอ่อนมาต่อคิวแย่งให้ 'ป๋อมแป๋ม' เป็นพี่เลี้ยง
| 7 | 13 ธันวาคม 2558 | ลลนา ก้องธรนินทร์ | ธิติ มหาโยธารักษ์, ธนบดี ใจเย็น |  |
 พูดคุยกับ หมอเจี๊ยบ 'ลลนา ก้องธรนินทร์' ในช่วงฟรีฟอร์มล้อเลียน ทาทา ยัง ในพิธีเปิด 'เอเชียนเกมส์ 1998 และล้อเลียน Hormones วัยว้าวุ่น อีกครั้ง ในชื่อ Hormones วัยหมดเมนส์ 2 ร่วมด้วย แบงค์-ภีม นักแสดงจากในเรื่อง
| 8 | 27 ธันวาคม 2558 | ทัชชกร บุญลัภยานันท์ | พิจิกา จิตตะปุตตะ |  |
 พูดคุยกับ ก๊อตจิ 'ทัชชกร บุญลัภยานันท์' และแข่งขันลิปซิงค์เพลงกับป๋อมแป๋มใน ปากเป๊ะ Competition ในช่วงฟรีฟอร์มพา พิจิกา มาร้องเพลง เก่าไปใหม่มา เวอร์ชัน Feat.ป๋อมแป๋ม
วัดแค (อำเภอพระประแดง)

| วัดแค |
| --- | --- |


ชื่อสามัญ: วัดแค, วัดเกริงเจิน
ที่ตั้ง: เลขที่ 281/3 ถนนพระยาพายัพพิริยะกิจ ตำบลตลาด อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอพระประแดง จังหวัดสมุทรปราการ ทางทิศใต้ของวัดติดกับคลองกันเขตกับวัดโมกข์ซึ่งเชื่อมต่อกับคลองลัดหลวงลงสู่แม่น้ำเจ้าพระยา
วัดแคตั้งวัดเมื่อ พ.ศ. 2364 โดยชาวมอญที่อพยพมาตั้งถิ่นฐานอยู่ที่นี้ มีชื่อภาษามอญว่า วัดเกริงเจิน ตามหลักฐานที่มีในหนังสือมอญเขียนบาลีมอญอ่านสำเนียงไทยว่า กุญชรนทีอาวาเส และ หัตถีนอาวาเส แปลว่า "วัดคลองช้าง" ได้รับพระราชทานวิสุงคามสีมาเมื่อ พ.ศ. 2370 มีเขตวิสุงคามสีมากว้าง 18 เมตร ยาว 24 เมตร ได้ผูกพัทธสีมาเมื่อ พ.ศ. 2371
อุโบสถหลังเดิมทำด้วยไม้หลังคามุงสังกะสี วิหารและอุโบสถสร้างปี พ.ศ. 2364 มีเจดีย์ทรงมอญ ศาลาอเนกประสงค์ประดับคันทวยรูปหงส์ หอระฆัง ในวัดมีเสาหงส์
พระอาจารย์บุญขัน จนฺทกนุต (พ.ศ. 2409–2483) อดีตเจ้าอาวาสวัดแค ได้ก่อตั้งโรงพิมพ์ภาษามอญแห่งแรกของประเทศไทยที่วัดแค เมื่อปี พ.ศ. 2447 มีผลงานการพิมพ์เช่น พงศาวดารมอญฉบับปากลัด แต่ภายหลังเครื่องพิมพ์ถูกย้ายไปที่วัดพิมพาวาส อำเภอบางปะกง ฉะเชิงเทรา (ปัจจุบันแยกเป็นสองวัดคือ วัดพิมพาวาส (เหนือ) และ วัดพิมพาวาส (ใต้)) พระอาจารย์บุญขัน จนฺทกนุตถูกอัปเปหิมาจากวัดแค สืบเนื่องมาจากการทำสังฆกรรมในพิธีรับองค์กฐินกับพระสงฆ์ต่างวัด
วัดแค

วัดแค อาจหมายถึง
วัดแค จังหวัดนครปฐม
วัดแค (ร้าง) ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา
วัดแค ตำบลหัวรอ อำเภอพระนครศรีอยุธยา จังหวัดพระนครศรีอยุธยา
วัดแค อำเภอท่าเรือ จังหวัดพระนครศรีอยุธยา
วัดแค จังหวัดสิงห์บุรี
วัดแค จังหวัดสุพรรณบุรี
วัดแค อำเภอพระประแดง จังหวัดสมุทรปราการ
วัดแค อำเภอพระสมุทรเจดีย์ จังหวัดสมุทรปราการ
วัดแคนอก

| วัดแคนอก |
| --- | --- |

ชื่อสามัญ: วัดแคนอก, วัดแค, วัดแคร่เบ็ญจ้น
ที่ตั้ง: เลขที่ 33 หมู่ที่ 2 ซอยนนทบุรี 23 ถนนนนทบุรี 1 ตำบลบางกระสอ อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระครูศรีสิทธิการ (สมใจ ธมฺมเวที ป.ธ.6)
 สถานีย่อยพระพุทธศาสนา
วัดแคนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี
วัดแคนอกสร้างขึ้นเมื่อ พ.ศ. 2367 ในสมัยพระบาทสมเด็จพระนั่งเกล้าเจ้าอยู่หัว เดิมชื่อ วัดแคร่เบ็ญจ้น เป็นวัดที่ชาวมอญซึ่งมีพระยารามัญมุนีเป็นหัวหน้าและอาศัยอยู่บริเวณนี้สร้างขึ้น ต่อมาชาวบ้านจึงเรียกว่า วัดแค จนกระทั่งใน พ.ศ. 2457 สมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์ ทรงเห็นว่าในแขวงเมืองนนทบุรีมีวัดแคอยู่ 2 วัด จึงทรงให้เรียกวัดที่อยู่ติดกับแม่น้ำว่า "วัดแคนอก" และเรียกวัดที่อยู่ในสวนว่า "วัดแคใน" เพื่อไม่ให้เกิดความสับสน
เมื่อ พ.ศ. 2475 พระยาพหลพลพยุหเสนา (พจน์ พหลโยธิน) ผู้นำคณะราษฎร ได้นำคณะมากราบสักการะพระประธานในอุโบสถ เกิดความเลื่อมใสที่เห็นพระประธานหันพระพักตร์สู่ทิศตะวันตกและสถานที่ปกคลุมไปด้วยต้นโพธิ์ใหญ่มีอายุหลายร้อยปี จึงอธิษฐานจิตถวายต่อพระพุทธศาสนาว่าหากกระทำการปฏิวัติสำเร็จจะทำนุบำรุงพระพุทธศาสนาที่ตรงนี้ให้เจริญ และแม้ละโลกนี้ไปแล้วก็ขอให้นำอัฐิมาบรรจุ ณ สถานที่แห่งนี้ วัดแคนอกยังเป็นที่ประชุมลับคณะราษฎรก่อนก่อการปฏิวัติสยาม พ.ศ. 2475 ด้วย
อุโบสถหลังเก่าหันหน้าไปทางทิศตะวันตก กุฏิทรงไทย ลวดลาย ช่อฟ้า ใบระกา ไม้ฉลุ หน้าบันเป็นลายดอกโบตั๋น และหน้าอุโบสถยังมีเจดีย์ทรงรามัญ 2 องค์ มีหอพระไตรปิฎกโบราณและวิหาร พระยาพหลพลพยุหเสนา (พจน์ พหลโยธิน) ได้สร้างหอระฆังรูปทรงดอกบัวตูมถวายเป็นพุทธบูชา สร้างซุ้ม 4 ทิศ เพื่อเป็นเครื่องป้องกันหอระฆัง ต่อมาได้สร้างโรงเรียนให้ชื่อว่า โรงเรียนวัดแคนอก (คณะราษฎรบำรุง 1)
วัดศาลาดิน (จังหวัดอ่างทอง)

| วัดศาลาดิน |
| --- | --- |

ชื่อสามัญ: วัดศาลาดิน, วัดมอญ
ที่ตั้ง: ตำบลม่วงเตี้ย อำเภอวิเศษชัยชาญ จังหวัดอ่างทอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศาลาดิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงเตี้ย อำเภอวิเศษชัยชาญ จังหวัดอ่างทอง
วัดศาลาดินตั้งวัดเมื่อวันที่ 3 พฤศจิกายน พ.ศ. 2470 แต่เป็นวัดที่ตั้งมาตั้งแต่สมัยอยุธยา ผู้สร้างวัดเป็นชาวมอญซึ่งมิได้บวช จีงเรียกว่า วัดเถรมอญ ต่อมากลายเป็นวัดร้าง จนถึง พ.ศ. 2470 ได้มีนายรอต มุ่งเขม่น, นายคุ้ม ศรีเมือง นายปุ้ย ฟักพู และนายเปรื่อง ได้ร่วมกันบูรณะวัดขึ้นโดยการสร้างเสนาสนะต่าง ๆ นิมนต์พระสงฆ์มาอยู่จำพรรษา มีศาลาดินเป็นที่บำเพ็ญกุศลและเปิดโรงเรียนประถมศึกษาขึ้น โดยได้รับการอุปถัมภ์จาก พลตรีหลวงวิศิษฐยุทธศาสตร์ บูรณะให้มั่นคงขึ้น ภายหลังเปลี่ยนชื่อมาเป็น "วัดศาลาดิน" ได้รับพระราชทานวิสุงคามสีมาครั้งหลังเมื่อวันที่ 22 กุมภาพันธ์ พ.ศ. 2503 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาวันที่ 20 มีนาคม พ.ศ. 2513
วัดมีเกจิอาจารย์คือ หลวงพ่อทรง ฉันทโสภี (พระครูสังฆรักษ์ทรง ฉนฺทโสภี) ด้วยเป็นพระเกจิอาจารย์อาวุโสของจังหวัดอ่างทอง จึงมักได้รับกิจนิมนต์จากวัดวาอารามทั่วประเทศ ให้ไปร่วมในพิธีพุทธาภิเษกวัตถุมงคลต่าง ๆ อย่างสม่ำเสมอ
รายนามเจ้าอาวาส

พระยา พ.ศ. 2470–2475
พระอธิการคำ พ.ศ. 2475–2483
พระจำปา พ.ศ. 2483–2487
พระอธิการวอน พ.ศ. 2487–2493
พระจอม พ.ศ. 2493–2497
พระสม พ.ศ. 2497–2501
พระอธิการทิพย์ พ.ศ. 2501–2511
พระสมบุญ พ.ศ. 2511–2512
พระครูสังฆรักษ์ทรง ฉนฺทโสภี พ.ศ. 2513–2550
วัดแค (จังหวัดนครปฐม)

| วัดแค |
| --- | --- |

ชื่อสามัญ: วัดแค, วัดกัมพูชาราม
ที่ตั้ง: ตำบลวัดแค อำเภอนครชัยศรี จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแค ตั้งอยู่บริเวณตำบลวัดแค อำเภอนครชัยศรี จังหวัดนครปฐม มีชื่อเดิมว่า วัดกัมพูชาราม ซึ่งเป็นชื่อที่ตั้งขึ้นตามเชื้อชาติของผู้อยู่อาศัยในบริเวณนี้ ซึ่งเป็นชาวกัมพูชาซึ่งถูกกวาดต้อนมาภายหลังแพ้สงคราม โดยไม่ปรากฏหลักฐานที่แน่ชัดว่าสร้างขึ้นในยุคสมัยใด และใครเป็นผู้สร้าง แต่ตามประวัติแล้วเชื่อว่าน่าจะถูกสร้างขึ้นในช่วงต้นกรุงรัตนโกสินทร์ ซึ่งเมื่อพิจารณาจากหลักฐานทางศิลปะ และลักษณะความโดดเด่นทางด้านสถาปัตยกรรมของแต่ละยุคสมัย สิ่งที่วัดแค มีลักษณะพิเศษที่แตกต่างจากวัดอื่นโดยทั่วไป ก็คือ เครื่องยอดของหลังคาโบสถ์เป็นรูปมังกรแทนที่เครื่องยอดทั่วไปตามสถาปัตยกรมแบบพุทธศาสนาซึ่งมีช่อฟ้า ใบระกา หางหงษ์ มังกรแบบจีนนี้เลื้อยขดอยู่ที่ปลายสุดของสันหลังคาทั้งสองด้าน ซึ่งล้วนแล้วแต่เป็นการใช้ศิลปกรรมแบบจีน นอกจากนั้นบริเวณหน้าบันของวิหาร ยังมีเครื่องถ้วยชามทั้งที่เป็นชามลายครามและชาม ซึ่งการใช้ถ้วยชามประดับสถาปัตยกรรม จากหลักฐานทางประวัติศาสตร์ ลักษณะทางศิลปะ สถาปัตยกรรม และข้อสังเกตต่าง ๆ จึงสันนิษฐานได้ว่า วัดแค น่าจะสร้างขึ้นในสมัย รัชกาลที่ 3 แห่งกรุงรัตนโกสินทร์ ซึ่งเป็นรูปแบบที่นิยมกันในสมัยนั้น ซึ่งมักเรียกว่าแบบจีนนี้นิยม  ดังเช่นพระอุโบสถวัดเทพธิดาราม พระปรางค์วัดอรุณ พระอุโบสถวัดเขายี่สาร อำเภออัมพวา สมุทรสงคราม เป็นต้น
โดยจากการศึกษาประวัติศาสตร์และการตั้งถิ่นฐานของชุมชนโบราณในอดีต พบว่านับตั้งแต่สมัยกรุงรัตนโกสินทร์ตอนต้นตั้งแต่รัชกาลที่ 1–3 ไทยยังมีสงครามกับเพื่อนบ้านอยู่เป็นระยะ ๆ ทำให้มีการอพยพเชลยศึกจากประเทศเพื่อนบ้านเข้ามาเป็นกำลังพัฒนาประเทศ เชลยศึกเหล่านั้นถูกกำหนดให้นำมาไว้ที่ริมแม่น้ำนครชัยศรี โดยเฉพาะเขตอำเภอนครชัยศรี เช่น ชุมชนชาวลาวที่ใกล้วัดกลางคูเวียง ชุมชนชาวเขมรที่ใกล้วัดแคและวัดสัมปทวน ส่วนชุมชนชาวแขกฮินดูจากเขมรไว้ที่วัดโคกแขก และมอญไว้ที่ทางราชบุรี  แต่เดินทางผ่านแม่น้ำนครชัยศรีช่วงวัดท่ามอญ วัดตรงนั้นจึงชื่อวัดท่ามอญ  ซึ่งในช่วงรัชกาลที่ 3  ได้มีการอพยพย้ายถิ่นของคนจีนจากหลายจังหวัดและมณฑลของจีนแผ่นดินใหญ่ เพื่อหลีกหนีความยากลำบากจากการดำรงชีพในจีน เพื่อหาแหล่งดำรงชีพที่ดีกว่า จึงมุ่งตั้งหลักปักฐานในประเทศไทย โดยรอนแรมมาทางเรือเข้ามายังอ่าวไทยเพื่อที่จะมาพึ่งพระบรมโพธิสมภารพระมหากษัตริย์ไทย ซึ่งคนจีนเหล่านั้นก็ได้รับการต้อนรับด้วยดี ทำให้คนจีนแทรกตัวอยู่ในชุมชนไทยทุกหนทุกแห่งที่อยู่ริมแม่น้ำลำคลองในภาคกลางรวมถึงที่มณฑลนครชัยศรีแห่งนี้ด้วย
เมื่อศึกษาประวัติศาสตร์ชุมชนบริเวณนครชัยศรี พบว่า หลักฐานจากตอนหนึ่งของหนังสือ พระบาทสมเด็จพระมงกุฎเกล้า เจ้าอยู่หัวกับโบราณคดีในเมืองนครชัยศรี ซึ่งอาจารย์ชูสิริ จามรมาน คณะอักษรศาสตร์ มหาวิทยาลัยศิลปากร เรียบเรียงเมื่อ พ.ศ. 2513  ตอนหนึ่งว่า เมืองนครชัยศรี สร้างขึ้นในรัชสมัยสมเด็จพระมหาจักรพรรดิ แห่งกรุงศรีอยุธยา เมืองนี้ตั้งอยู่ริมแม่น้ำท่าจีน ใกล้บริเวณอำเภอนครชัยศรีปัจจุบัน ได้ย้ายจากที่นั่น มาอยู่ที่ใกล้บริเวณองค์พระปฐมเจดีย์ เมื่อปี พ.ศ. 2440 คือ  ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5
รางวัลนาฏราช สาขาละครและซีรีส์ยอดเยี่ยม

รางวัลนาฏราช สาขาละครและซีรีส์ยอดเยี่ยม  เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์  รางวัลนาฏราชสาขานี้เป็นรางวัลที่ยิ่งใหญ่และสำคัญที่สุดในงาน เนื่องจากละครที่ได้รับรางวัลนี้ต้องเป็นละครที่มีการผสมผสานที่ดีของการสร้าง การกำกับ การแสดง และการเขียนบท ดังนั้น สาขานี้จึงเป็นสาขาที่ยิ่งใหญ่ที่สุดในด้านแพลตฟอร์มออนไลน์  ละครที่ได้รางวัลจึงถือเป็นเกียรติอย่างสูงสุด ผู้ที่ขึ้นรับรางวัลสาขานี้จะเป็นผู้จัดละครหรือผู้กำกับที่เรื่องนั้นให้เครดิตอย่างเป็นทางการ
เกณฑ์การตัดสิน

องค์ประกอบของละครสอดคล้องกัน เช่น ด้านการแสดง ด้านศิลป์ ด้านการผลิต
แนวคิดของละครแปลกใหม่สร้างสรรค์ให้สารประโยชน์และความบันเทิง
การดำเนินเรื่องน่าติดตาม
ผู้ได้รับรางวัลและเข้าชิง

| ครั้งปีที่จัด | เรื่อง | บริษัทผลิต | ออกฉายบนแพลตฟอร์ม |
| --- | --- | --- | --- |
พ.ศ. 2563  (12): 
| พ.ศ. 2563  (12) | แปลรักฉันด้วยใจเธอ | บริษัท ไลน์ คอมพานี (ประเทศไทย) จำกัด บริษัท นาดาว บางกอก จำกัด | LINE TV |
| พ.ศ. 2563  (12) | After Dark The Series อาทิตย์อัสดง | บริษัท เทนเซ็นต์ (ประเทศไทย) จำกัด | WeTV |
| พ.ศ. 2563  (12) | Mother เรียกฉันว่า...แม่ | บริษัท ไลน์ คอมพานี (ประเทศไทย) จำกัด  บริษัท เจ เอส แอล โกลบอล มีเดีย จำกัด | LINE TV |
| พ.ศ. 2563  (12) | Voice in The Rain (เสียงรักในสายฝน) | บริษัท พีซีซีดับเบิลยู โอทีที (ประเทศไทย) จำกัด | Viu |
| พ.ศ. 2563  (12) | เสียดาย | บริษัท ศรีคำรุ้ง โปรดักชั่น จำกัด  บริษัทไอ-ฉีอี้ อินเตอร์เนชั่นแนล (ประเทศไทย) จำกัด | iQIYI |
วัดแค (ตำบลหัวรอ)

สำหรับวัดแคแห่งอื่น ดูที่ วัดแค
| วัดแค |
| --- | --- |

ชื่อสามัญ: วัดแค, วัดแค (ราชานุวาส)
ที่ตั้ง: ตำบลหัวรอ อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระอธิกาล ชัชวาล กัลยาโณ
 สถานีย่อยพระพุทธศาสนา
วัดแค เป็นวัดราษฎร์ในสังกัดคณะสงฆ์มหานิกาย เป็นวัดมอญตั้งอยู่บริเวณทิศเหนือของเกาะลอยติดกับแม่น้ำป่าสักใกล้กับเกาะช่องลม ในตำบลหัวรอ อำเภอพระนครศรีอยุธยา จังหวัดพระนครศรีอยุธยา ปัจจุบันมีพระอธิกาล ชัชวาล กัลยาโณ เป็นเจ้าอาวาส
วัดแค หรือตามป้ายหน้าวัดเขียนว่า วัดแค (ราชานุวาส) เป็นวัดในสมัยอยุธยาตอนกลาง ตั้งวัดเมื่อ พ.ศ. 2130 ได้รับพระราชทานวิสุงคามสีมาเมื่อวันที่ 14 ธันวาคม พ.ศ. 2538 เป็นวัดเก่าแก่สมัยอยุธยาที่มีชื่อเสียงจากประวัติของพระเกจิชื่อดัง  หลวงปู่ทวด  ที่เคยมาจำวัดอยู่ที่วัดแคเป็นวัดแรกในสมัยของสมเด็จพระเอกาทศรถ (ท่านเป็นคนอำเภอสทิงพระ จังหวัดสงขลา เกิดเมื่อวันศุกร์ เดือนสี่ ปีมะโรง พ.ศ. 2125) เคยมาจำพรรษาอยู่ที่วัดนี้ (ราว 9 ปี ระหว่างปี พ.ศ. 2148–2157) ขณะนั้นหลวงปู่ทวดมีอายุราว 32 ปี
ทางวัดได้สร้างหุ่นหลวงปู่ทวดขนาดใหญ่ตั้งอยู่บริเวณริมน้ำหน้าวัด เป็นปางธุดงค์ วิหารหลวงปู่ทวด ซึ่งเป็นสถานที่ตั้งกุฏิเดิมของหลวงปู่ทวด มีโบราณสถานร่วมสมัยหลงเหลือน้อยมาก
พระกรุวัดแคเป็นพระเนื้อดินเผา พระเนื้อชินก็มี แต่พบเห็นเป็นส่วนน้อย เป็นพระที่อยู่ในความนิยมมาโดยตลอด
วัดปากคลองพระอุดม

| วัดปากคลองพระอุดม |
| --- | --- |

ชื่อสามัญ: วัดปากคลองพระอุดม, วัดปากคลอง, วัดบ้านแหลม, เภี่ยะปานเกริง
ที่ตั้ง: เลขที่ 41 หมู่ที่ 5 ซอยวัดปากคลอง ถนนชัยพฤกษ์ ตำบลคลองพระอุดม อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระครูวินัยธรวิชัย อติภทฺโท
 สถานีย่อยพระพุทธศาสนา
วัดปากคลองพระอุดม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระอุดม (คลองบ้านแหลม) ในหมู่ที่ 5 บ้านปากคลองพระอุดม ตำบลคลองพระอุดม อำเภอปากเกร็ด จังหวัดนนทบุรี มีที่ดินตั้งวัดเนื้อที่ 20 ไร่ และมีที่ธรณีสงฆ์จำนวน 2 แปลง เนื้อที่ 26 ไร่
วัดปากคลองพระอุดมเป็นวัดของชุมชนมอญสมัยกรุงรัตนโกสินทร์ตอนต้น ชุมชนนี้อยู่บริเวณปากคลองบ้านแหลมซึ่งเป็นที่ลุ่มชายเลน ต่อมาดินโคลนที่ไหลมาตามลำน้ำเจ้าพระยาได้ทับถมกันมากขึ้นจนทำให้มีแผ่นดินงอกออกไปทางปากคลอง พระสงฆ์ที่มาจากมอญและชาวบ้านได้ร่วมกันสร้างวัดขึ้นเมื่อวันที่ 27 พฤษาคม พ.ศ. 2418 แล้วตั้งชื่อวัดว่า วัดปากคลอง หรือที่ในภาษามอญเรียกว่า เภี่ยะปานเกริง ชาวบ้านยังเรียกว่า วัดบ้านแหลม ตามชื่อท้องที่ที่ตั้งวัด ทางวัดได้สร้างอุโบสถและขอรับพระราชทานวิสุงคามสีมาเมื่อวันที่ 21 ตุลาคม พ.ศ. 2442 และได้ผูกพัทธสีมาเมื่อวันที่ 29 มกราคม พ.ศ. 2426
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2418 เป็นอาคารครึ่งตึกครึ่งไม้ ภายในประดิษฐานพระประธานปางสมาธิ สร้างเมื่อ พ.ศ. 2418 ศาลาการเปรียญ เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2543 หอสวดมนต์ กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก และศาลาอเนกประสงค์ เป็นอาคารคอนกรีตเสริมเหล็ก
วัดปากง่าม

วัดปากง่าม อาจหมายถึง
วัดปากง่าม จังหวัดนครสวรรค์
วัดปากง่าม จังหวัดสมุทรสงคราม
วัดปากคลองบางขนาก

| วัดปากคลองบางขนาก |
| --- | --- |

ที่ตั้ง: ตำบลบางขนาก อำเภอบางน้ำเปรี้ยว จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปากคลองบางขนาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขนาก อำเภอบางน้ำเปรี้ยว จังหวัดฉะเชิงเทรา มีเนื้อที่ 13 ไร่ 3 งาน 60 ตารางวา ปัจจุบันมีพระอธิการเมี้ยน ฐานิสสโร เป็นเจ้าอาวาส
วัดปากคลองบางขนากตั้งวัดเมื่อ พ.ศ 2339 ได้รับพระราชทานวิสุงคามสีมา เมื่อ พ.ศ. 2511 แต่เดิมที่ตั้งของหมู่บ้านมีต้นขนากขึ้นอยู่อย่างหนาแน่น ชาวบ้านจึงเรียกชื่อหมู่บ้านนี้ว่า บางขนาก ต่อมามีพระภิกษุสองพี่น้องได้ใช้เรือเป็นพาหนะ จะไม่อยู่ประจำวัดแต่จะอยู่ในเรือสำปั้น และได้ชักชวนประชาชนร่วมกันสร้างวัดที่ปากคลองบางขนาก และตั้งชื่อวัดว่า "วัดปากคลองบางขนาก" บริเวณคลองนั้นเป็นคลองที่ขุดในสมัยพระบาทสมเด็จพระนั่งเกล้าเจ้าอยู่หัว โดยขุดตั้งแต่หัวหมากไปจนถึงบางขนากเพื่อใช้เส้นทางลำเลียงเสบียงอาหารและยุทโธปกรณ์ในการทำศึกกับญวน
ศาลาเรือนไทยริมน้ำของวัด เป็นศาลาที่มีการสร้างมาตั้งแต่สมัยรัชกาลที่ 5 ตั้งอยู่ด้านหน้าศาลาจัตุรมุข เป็นศาลานั่งพักริมน้ำ หลังคามุงด้วยกระเบื้องเคลือบ ทรงจั่ว รอบชายคาประดับด้วยไม้ที่ปักฉลุเป็นลวดลายลักษณะโค้งไปตามขอบหลังคาของศาลาสวยงามทั้งสี่ด้าน หน้าบันศาลาจะเป็นไม้แกะสลักภาพพระพุทธรูปปางสมาธิ ในกรอบไม้แกะสลักที่อ่อนช้อย วัดมีโบราณวัตถุหลายชิ้น เช่น พานทองเหลืองโบราณ ไหโบราณ หีบใส่คัมภีร์โบราณ เครื่องบดยาโบราณ กระโถนปากแตร คัมภีร์ใบลาน และเก๋งจีนหกเหลี่ยม
มาสด้า6

| มาสด้า6 |
| --- | --- |

ภาพรวม
บริษัทผู้ผลิต: มาสด้า
เรียกอีกชื่อ: มาสด้า อเทนซา (จีนและญี่ปุ่นและสิงคโปร์; 2002–2019)
เริ่มผลิตเมื่อ: พ.ศ. 2545–ปัจจุบัน
แหล่งผลิต:   Japan: Hofu/Hiroshima  China: Changchun (FAW Group)  Russia: Vladivostok (Sollers JSC) 
ตัวถังและช่วงล่าง
ประเภท: รถยนต์นั่งขนาดกลาง (D)
โครงสร้าง: เครื่องวางหน้าตามขวาง, ขับเคลื่อนล้อหน้า/สี่ล้อ เครื่องวางหน้าตามยาว, ขับเคลื่อนล้อหลัง (รุ่นที่ 4)
ระยะเหตุการณ์
รุ่นก่อนหน้า: มาสด้า คาเพลลา
มาสด้า6 หรือ มาสด้า 6 (หรือเรียกว่า มาสด้า อเทนซ่า ในประเทศจีนและประเทศญี่ปุ่น) เป็นรถยนต์นั่งขนาดกลางผลิตโดยมาสด้าบริษัทรถยนต์ประเทศญี่ปุ่นตั้งแต่ พ.ศ. 2545 มาแทนที่รุ่นเก่าอย่างมาสด้า คาเพลลา ใน พ.ศ. 2545 โดยมาสด้า6 เป็นรถยนต์มาสด้ารุ่นแรกที่มียอดจำหน่ายถึงหนึ่งล้านคันได้เร็วที่สุดเมื่อเทียบกับรุ่นอื่น ๆ ก่อนหน้าของมาสด้า
รุ่นที่ 1 (GG1; 2002–2008)

| รุ่นที่ 1 (GG1) |
| --- | --- |

ภาพรวม
เริ่มผลิตเมื่อ:   February 2002 – June 23, 2008  2003–2017 (China) 
แหล่งผลิต:   Japan:  Hofu, Yamaguchi (Hofu Plant)  United States: Flat Rock, Michigan (AutoAlliance International) (2002–2010)  China: Changchun (FAW Group)  Colombia: Bogotá (2003–2014)  Russia: Vladivostok 
ผู้ออกแบบ: Kaname Sawai, Koizumi Iwao (1999)
ตัวถังและช่วงล่าง
รูปแบบตัวถัง:   4-door sedan  5-door liftback  5-door wagon 
โครงสร้าง:   FF layout  AWD layout 
แพลตฟอร์ม: Mazda GG platform
รุ่นที่คล้ายกัน:   Ford Edge  Ford Fusion  Lincoln MKX  Lincoln Zephyr/MKZ  Mazda CX-9  Mercury Milan  Besturn B70 
ระบบส่งกำลัง
เครื่องยนต์:   1.8 L MZR L8 I4 (gasoline)  2.0 L MZR LF I4 (gasoline)  2.3 L MZR L3 I4 (gasoline)  3.0 L Duratec 30 V6 (gasoline)  2.0 L MZR-CD I4 (diesel) 
ระบบเกียร์:   4-speed 4F27E automatic  5-speed JF506E automatic  5-speed FS5A-EL automatic  5-speed G35M-R manual (I4)  5-speed A65M-R manual (V6)  6-speed AWTF-80 SC automatic  6-speed G66M-R manual 
มิติ
ระยะฐานล้อ: 105.3 in (2,675 mm)
ความยาว:   Sedan and liftback (International): 4,670 mm (183.9 in)  Sedan and liftback (North America): 4,745 mm (186.8 in)  Wagon (International): 4,700 mm (185.0 in)  Wagon (North America): 4,770 mm (187.8 in) 
ความกว้าง: 1,781 mm (70.1 in) (North America & International)
ความสูง:   Sedan and liftback (International): 1,435 mm (56.5 in)  Sedan and liftback (North America): 1,440 mm (56.7 in)  Wagon (International): 1,480 mm (58.3 in)  Wagon (North America): 1,455 mm (57.3 in)
รุ่นที่ 1 (GG1; 2002–2008) > ก่อนปรับโฉม

Mazda6 Sedan
Mazda6 Classic
Sedan (rear)
Hatchback
Estate (European spec)
Station wagon (North American spec)
รุ่นที่ 1 (GG1; 2002–2008) > หลังปรับโฉม

Mazda6 liftback
Mazda6 Sports
Sedan
Liftback
Estate/station wagon
รุ่นที่ 2 (GH1; 2007–2012)

| รุ่นที่ 2 (GH1) |
| --- | --- |
Mazda6 Sedan (Europe)
ภาพรวม
เรียกอีกชื่อ: Mazda6 Ruiyi (China)
เริ่มผลิตเมื่อ:   August 2007 – August 2012  2009–2017 (China) 
แหล่งผลิต:   Japan:  Hofu, Yamaguchi (Hofu Plant)  China: Changchun (FAW Group) 
ผู้ออกแบบ: Koichi Sato (2005)
ตัวถังและช่วงล่าง
รูปแบบตัวถัง:   4-door sedan  5-door liftback  5-door wagon 
โครงสร้าง:   FF layout  AWD layout 
แพลตฟอร์ม: Mazda GH platform
รุ่นที่คล้ายกัน:   Ford Edge  Ford Fusion  Lincoln MKX  Lincoln MKZ  Mazda CX-9  Mercury Milan 
ระบบส่งกำลัง
เครื่องยนต์:   1.8 L MZR L8 I4 (gasoline)  2.0 L MZR LF I4 (gasoline)  2.5 L MZR L5 I4 (gasoline)  3.7 L Duratec 37 V6 (gasoline)  2.0 L MZR-CD I4 (diesel)  2.2 L MZR-CD I4 (diesel) 
ระบบเกียร์:   5-speed manual  5-speed FS5A-EL automatic  6-speed G36M-R manual  6-speed AWTF-80 SC automatic 
มิติ
ระยะฐานล้อ:   International: 2,725 mm (107.3 in)  North America: 109.8 in (2,789 mm) 
ความยาว:   Sedan and hatchback (2007-2010): 4,735 mm (186.4 in)  Sedan and hatchback (2011-2012): 4,755 mm (187.2 in)  Wagon (2007-2010): 4,765 mm (187.6 in)  Wagon (2011-2012): 4,785 mm (188.4 in) 
ความกว้าง:   International: 1,795 mm (70.7 in)  North America: 72.4 in (1,839 mm) 
ความสูง:   Sedan and hatchback: 1,440 mm (56.7 in)  Wagon: 1,490 mm (58.7 in)
รุ่นที่ 2 (GH1; 2007–2012) > ก่อนปรับโฉม

Estate (pre-facelift; front)
Sedan
Hatchback
Estate (rear)
Interior
รุ่นที่ 2 (GH1; 2007–2012) > หลังปรับโฉม

Mazda 6 Sports hatchback (facelift; front)
Sedan
Hatchback (rear)
Estate/station wagon
Interior
รุ่นที่ 3 (GJ1/GL; 2012–ปัจจุบัน)

| รุ่นที่ 3 (GJ1/GL) |
| --- | --- |
Mazda6 Sedan (pre-facelift)
ภาพรวม
เริ่มผลิตเมื่อ: สิงหาคม พ.ศ. 2555–ปัจจุบัน   พฤษภาคม พ.ศ. 2557–ปัจจุบัน (จีน）
รุ่นปี: 2014–2021 (อเมริกาเหนือ)
แหล่งผลิต:   Japan: Hofu/Hiroshima  China: Changchun (FAW Group)  Russia: Vladivostok (Sollers JSC) 
ผู้ออกแบบ: Akira Tamatani (2010)
ตัวถังและช่วงล่าง
รูปแบบตัวถัง:   4-door sedan  5-door wagon 
แพลตฟอร์ม: Mazda GJ platform
รุ่นที่คล้ายกัน: มาสด้า 3 มาสด้า ซีเอกซ์-5 มาสด้า ซีเอกซ์-9
ระบบส่งกำลัง
เครื่องยนต์:   2.0 L Skyactiv-G PE-VPS I4 (gasoline)  2.5 L Skyactiv-G PY-VPS I4 (gasoline)  2.5 L Skyactiv-G PY-VPTS turbo I4 (gasoline)  2.2 L Skyactiv-D SH-VPTS I4 (diesel) 
ระบบเกียร์:   6-speed Skyactiv-Drive automatic  6-speed Skyactiv-MT manual (2012–2019) 
มิติ
ระยะฐานล้อ:   Sedan: 2,830 mm (111.4 in)  Wagon: 2,750 mm (108.3 in) 
ความยาว:   Sedan: 4,865 mm (191.5 in)  Wagon: 4,805 mm (189.2 in) 
ความกว้าง: 1,840 mm (72.4 in)
ความสูง:   Sedan: 1,450 mm (57.1 in)  Wagon: 1,480 mm (58.3 in) 
ก่อนปรับปรุง (2012)
Sedan
Estate/station wagon
Interior
ปรับโฉมครั้งที่ 1 (2015)
Sedan
Estate/station wagon
Interior
รุ่นที่ 3 (GJ1/GL; 2012–ปัจจุบัน) > ปรับโฉมครั้งที่ 2 (2018)

Sedan
Interior
วัดปากคลองมะขามเฒ่า

| วัดปากคลองมะขามเฒ่า |
| --- | --- |


ชื่อสามัญ: วัดปากคลองมะขามเฒ่า, วัดปากคลอง, วัดอู่ทองปากคลองมะขามเฒ่า, วัดหลวงปู่ศุข
ที่ตั้ง: ตำบลมะขามเฒ่า อำเภอวัดสิงห์ จังหวัดชัยนาท
ประเภท: วัดราษฎร์
นิกาย: มหานิกาย
เจ้าอาวาส: พระครูศรีชโยดม (อภินันท์ อริยธมฺโม)
 สถานีย่อยพระพุทธศาสนา
วัดปากคลองมะขามเฒ่า เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ริมบริเวณปากคลองมะขามเฒ่า แม่น้ำท่าจีน ในตำบลมะขามเฒ่า อำเภอวัดสิงห์ จังหวัดชัยนาท
วัดปากคลองมะขามเฒ่า หรือเรียกว่า วัดปากคลอง ตามชื่อบ้าน สร้างขึ้นเป็นวัดประมาณ พ.ศ. 2432 เดิมมีนามว่า วัดอู่ทองปากคลองมะขามเฒ่า ต่อมาคำว่า "อู่ทอง" ตัดหายไป การสร้างวัดเริ่มมีสองสามีภรรยาได้บริจาคที่ดินเป็นที่สร้างวัด และมีบุตรชายชื่อ "สุข" ต่อมาได้อุปสมบทและได้เป็นเจ้าอาวาสอยู่ปกครองวัดนี้ ซึ่งชาวบ้านเรียกกันว่า "หลวงปู่สุข" ได้ไปบวชที่อื่นและออกธุดงค์เป็นเวลานานประมาณ 10 ปี แล้วกลับมาเยี่ยมโยมบิดามารดาและได้เป็นเจ้าอาวาสวัดปากคลองมะขามเฒ่า วัดได้รับพระราชทานวิสุงคามสีมาเมื่อวันที่ 13 มีนาคม พ.ศ. 2440
พระเกจิอาจารย์ชื่อดังในอดีต คือ พระครูวิมลคุณากร (ศุข เกสโร) หรือที่ชาวบ้านรู้จักในนาม หลวงปู่ศุข ประชาชนทั่วไปต่างเลื่อมใสศรัทธาท่านในด้านความศักดิ์สิทธิ์ ด้วยตำนานที่ยังเล่าขานกันสืบมาในเรื่องของวิชาอาคม และเครื่องรางของขลัง ความนิยมในพระเครื่องหลวงปู่ศุข วัดปากคลองมะขามเฒ่า ยังมีอยู่สูงมากในปัจจุบัน แม้ว่าท่านจะมรณภาพไปตั้งแต่ปี พ.ศ. 2466 หลวงปู่ศุขยังได้สร้างพระเครื่อง เครื่องรางของขลัง ซึ่งประชาชนนิยมนำไปสักการะบูชา เชื่อว่าให้คุณทั้งในด้านโชคลาภ เมตตามหานิยม และแคล้วคลาดอยู่ยงคงกระพัน
สิ่งสำคัญภายในวัด ได้แก่ รูปเหมือนหลวงปู่ศุข รูปเหมือนกรมหลวงชุมพร เจ้าแม่กวนอิม มณฑป (หลวงปู่ศุข    ได้สร้างขึ้นเมื่อ พ.ศ. 2456) อุโบสถซึ่งภายในมีจิตรกรรมฝาผนัง เป็นภาพเขียนฝีพระหัตถ์ของกรมหลวงชุมพรเขตอุดมศักดิ์และมีข้าราชบริพารร่วมเขียนด้วย ทั้งหมดเขียนด้วยอักษรขอม ผนังด้านใต้มีภาพเขียนที่บอกเวลาเขียนไว้คือปี พ.ศ. 2433
รางวัลนาฏราช สาขาละครยอดเยี่ยม

| รางวัลนาฏราช สาขาละครยอดเยี่ยม |
| --- | --- |
ผู้ชนะล่าสุด มาตาลดา (2566)
รางวัลสำหรับ: ละครยอดเยี่ยมแห่งปี
ประเทศ:  ไทย
จัดโดย: สมาพันธ์สมาคมวิชาชีพวิทยุกระจายเสียงและวิทยุโทรทัศน์
รางวัลแรก: 16 พฤษภาคม พ.ศ. 2553 (14 ปี)
รางวัลนาฏราช รางวัลละครยอดเยี่ยม (อังกฤษ: Nataraja Award for Best Drama) เป็นหนึ่งใน รางวัลนาฏราช ที่จัดขึ้นทุกปีโดย สมาพันธ์สมาคมวิชาชีพวิทยุกระจายเสียงและวิทยุโทรทัศน์ จัดขึ้นครั้งแรกเมื่อปี ค.ศ. 2010 โดยรางวัลนี้มอบให้กับผู้อำนวยการสร้างของละครโทรทัศน์ และเป็นสาขาเดียวที่สมาชิกของสมาพันธ์ทุกคนมีสิทธิ์ส่งการเสนอชื่อและลงคะแนนในการลงคะแนนเสียงครั้งสุดท้าย สาขาละครยอดเยี่ยมมักจะเป็นรางวัลสุดท้ายที่ประกาศในค่ำคืนและถือเป็นรางวัลอันทรงเกียรติที่สุดของงาน
เกณฑ์การตัดสิน

องค์ประกอบของละครสอดคล้องกัน เช่น ด้านการแสดง ด้านศิลป์ ด้านการผลิต
แนวคิดของละครแปลกใหม่สร้างสรรค์ให้สารประโยชน์และความบันเทิง
การดำเนินเรื่องน่าติดตาม